ตำรวจมีนบุรีแนะเลี่ยงจุดกลับรถหน้าโลตัสสุวินทวงศ์ขาออก เนื่องจากน้ำท่วมสูงประมาณ 40 ซม. รถทุกชนิดไม่สามารถผ่านได้
กองบังคับการตำรวจจราจร รายงานว่า สถานีตำรวจนครบาลมีนบุรี แนะนำหลีกเลี่ยงจุดกลับรถหน้าโลตัสสุวินทวงศ์ขาออก เนื่องจากน้ำท่วมสูงประมาณ 40 ซม. สาเหตุจากน้ำในคลองสามวาสูงรถทุกชนิดไม่สามารถผ่านได้ เจ้าหน้าที่วางแนวแบริเออร์กั้นไว้แล้ว ส่วนเส้นทางถนนสุวินทวงศ์ล่าสุด ขาออกบริเวณหน้าห้างสรรพสินค้าบิ๊กซี-หน้ามูลนิธิร่มไทร น้ำสูงประมาณ 10 ซม. ระยะทางยาวประมาณ 150 เมตร รถเล็กสามารถผ่านได้ ด้านถนนสีหบุรานุกิจขาเข้า บริเวณจุดกลับรถ โรงพยาบาลนวมินทร์ 1 ระดับน้ำสูงประมาณ 10 ซม.ระยะทางประมาณ 100 เมตร ทั้งขาเข้า - ขาออก